- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Confruntări în Marea Chinei de Sud. Autorităţile din Filipine îl convoacă pe reprezentantul Chinei
- Autorităţile din Filipine îl convoacă pe reprezentantul Chinei pentru a solicita explicaţii despre confruntările din weekend din Marea Chinei de Sud.
- Filipinezii acuză paza de coastă a Chinei că a folosit tunuri cu apă împotriva unei bărci civile.
- China susţine că a acţionat conform procedurilor.
Confruntări în Marea Chinei de Sud. Autorităţile din Filipine îl convoacă pe reprezentantul Chinei
Autorităţile din Filipine l-au convocat luni pe reprezentantul Chinei pentru a protesta faţă de "acţiunile agresive" din Marea Chinei de Sud. Ministrul apărării din Manila a îndemnat Beijingul să-şi susţină pretenţiile teritoriale prin arbitraj internaţional şi nu prin violenţă, potrivit Reuters.
Ministerul de Externe din Filipine a acuzat paza de coastă a Chinei că a folosit tunuri cu apă împotriva unei bărci civile care aproviziona trupele filipineze de pe un banc de nisip din mijlocul mării. În 1999, filipinezii au aşezat în mod intenţionat o navă de război pe bancul de nisip cu scopul de a-şi susţine pretenţiile teritoriale.
Filipine este un centru strategic pentru SUA, în special datorită poziţiei sale într-o regiune în care China încearcă să-şi impună influenţa.
Fricţiunile dintre Manila şi Beijing au crescut în ultimele luni din cauza revendicărilor teritoriale. Marea Chinei de Sud se află în centrul unei dispute teritoriale între China, Filipine şi alte ţări. China revendică aproape toată marea, dar Filipine, Brunei, Malaezia, Taiwan şi Vietnam au şi ele pretenţii pentru diferite teritorii din Marea Chinei de Sud.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Răspunde pe site-urile Aleph News, Mediafax, Ziarul Financiar și pe paginile noastre de social media - ȘTIU și Aleph News. Vezi răspunsul la Știu, de la ora 19.55, Aleph News.
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO
GANDUL.RO